ຜູ້ບັນຊາການ ຂອງກຸ່ມ Nusra ຖືກສັງຫານ ໃນການໂຈມຕີ ຢູ່ຊີເຣຍ
ຜູ້ບັນຊາການສູງສຸດ ຂອງກຸ່ມ al-Nusra ທ້າວ Abu Human al-Shami ​ແລະສະມາຊິກ ຈຳນວນນຶ່ງ ໄດ້ຖືກສັງຫານ ໃນຂະນະທີ່ປະຊຸມກັນ.
ຜູ້ບັນຊາການສູງສຸດ ຂອງກຸ່ມຫົວຮຸນແຮງ Nusra ຊຶ່ງເປັນເຄືອ ຂ່າຍຂອງກຸ່ມ ກໍ່ການຮ້າຍ al-Qaida ໃນຊີເຣຍ ໄດ້ຖືກສັງຫານ ໃນວັນພະຫັດວານນີ້ ໃນອັນທີ່ປາກົດວ່າ ເປັນການໂຈມຕີທີ່ແນ ໃສ່ກອງປະຊຸມລະດັບສູງຂອງກຸ່ມດັ່ງກ່າວ ທ້າວ Abu Human al-Shami ໄດ້ຖືກສັງຫານພ້ອມກັບສະມາ ຊິກຄົນອຶ່ນໆ ອີກຫລາຍຄົນຂອງກຸ່ມ Nusra ສື່ມວນຊົນຂອງທາງການຊີເຣຍລາຍງານວ່າ ກຳລັງລັດຖະບານ ໄດ້ທຳການໂຈມຕີຕໍ່ພວກຫົວຮຸນແຮງກຸ່ມນີ້ ໃນແຂວງ idlib ກຸ່ມ ສິ້ງຊອມສິດທິມະນຸດ ຢູ່ໃນຊີເຣຍ ທີ່ມີສຳນັກງານ ຢູ່ອັງກິດ ລາຍ ງານວ່າ ທ້າວ al-Shami ໄດ້ຖືກສັງຫານແຕ່ບໍ່ໄດ້ແຈ້ງໃຫ້ຊາບວ່າໃຜເປັນຜູ້ຮັບຜິດຊອບ ເຈົ້າໜ້າທີ່ຄົນນຶ່ງຂອງພວກຫົວຮຸນແຮງຈຸນີ້ ຮ້ອງການເສຍຊີວິດຂອງລາວວ່າ “ເປັນການສູນ ເສຍທີ່ສຳຄັນຕໍ່ກຸ່ມ Nusra ເຈັບປວດແທ້ໆ ເປັນການຖືກໂຈມ ຕີທີ່ຮ້າຍແຮງ ” ກຸ່ມ Nusra ແມ່ນເປັນຄູ່ແຂ່ງ ຂອງກຸ່ມລັດອິສລາມ ທີ່ຮູ້ກັນດີກວ່າ ໃນຄວາມພະ ຍາຍາມ ເພື່ອຍຶດເອົາເນື້ອທີ່ໃນຊີເຣຍ ແລະໂຄ່ນລົ້ມ ປະທານາທິບໍດີ Bashar al-Assad ກຸ່ມດັ່ງ ກ່າວນີ້ ໄດ້ເປັນເປົ້າໝາຍໃນການໂຈມຕີທາງອາກາດ ຂອງ ພວກແນວໂຮມ ພາຍໃຕ້ການ ນຳພາຂອງສະຫະລັດ ໃນຊີເຣຍ